## Cyfeirnod Rhyddid Gwybodaeth: SCHTh 38-20

## 

## Cais:

## Cais Rhyddid Gwybodaeth. Ymatebwch i’r cwestiynau isod os gwelwch chi’n dda. Mae pob un ohonynt yn ymwneud â SANCUS SOLUTIONS [SS]– cwmni allanol sy’n cynnal eich adolygiadau:

## Sawl adolygiad maen nhw wedi cynnal ichi?

## Sawl un o’r rhain gafodd eu ‘cynnal’?

## Yr amgylchiadau a arweiniodd at y cytundeb h.y. a wnaethon nhw ddod atoch chi yn gyntaf, neu ai chi aeth atyn nhw?

## Os aeth CHTh atyn nhw, ai CHTh Dyfed-Powys, Gwent neu Ogledd Cymru ydoedd?

## Os mai un o’r CHTh y sonnir amdanynt uchod ydoedd, enw, awydd a’r CHTh mae’n gweithio iddo.

## Ymateb:

## Medraf gadarnhau bod Swyddfa Comisiynydd yr Heddlu a Throseddu (SCHTh) yn dal y wybodaeth a geisir mewn perthynas â Chwestiwn 1 a Chwestiwn 2, fel yr amlinellir isod:

## Cwestiwn 1: Sawl adolygiad maen nhw wedi cynnal ichi?

## Ateb: 29 Adolygiad (ar 2 Rhagfyr 2020)

## Cwestiwn 2: Sawl un o’r rhain gafodd eu ‘cynnal’?

## Ateb: Cafodd 6 adolygiad eu cynnal o blaid yr achwynydd

## Arweiniodd 2 adolygiad at benderfyniad i gynnal yn rhannol o blaid yr achwynydd

## Nid yw 2 o’r 29 adolygiad a gynhaliwyd gan Sancus wedi’u cwblhau gan Swyddfa Comisiynydd yr Heddlu a Throseddu (SCHTh) ar 2 Rhagfyr 2020. Gan hynny, nid oes canlyniad terfynol wedi’i gofnodi.

## Mewn perthynas â Chwestiynau 3, 4 a 5, medraf gadarnhau bod y wybodaeth yn cael ei dal gan SCHTh, ond rydym yn gweithredu Eithriad Adran 21, fel y nodir isod:

## Adran 21.-(1) Mae gwybodaeth sy’n rhesymol hygyrch i’r ymgeisydd heblaw o dan adran 1 yn wybodaeth eithriedig.

## (2)— Ar gyfer dibenion isadran (1)

## (a) gwybodaeth a allai fod yn rhesymol hygyrch i’r ymgeisydd er ei fod ond yn hygyrch am dâl, ac

## (b) ystyrir bod gwybodaeth yn rhesymol hygyrch i’r ymgeisydd os yw’n wybodaeth y mae gan yr awdurdod cyhoeddus neu unrhyw berson arall ddyletswydd i’w chyfathrebu gan neu o dan unrhyw ddeddfiad (heblaw drwy wneud y wybodaeth ar gael ar gyfer archwiliad) i aelodau o’r cyhoedd ar gais, boed hynny am ddim neu am dâl.

## (3) Ar gyfer dibenion isadran (1), ni ddylid ystyried gwybodaeth sy’n cael ei dal gan awdurdod cyhoeddus ac sydd ddim yn syrthio o dan (2)(b) fel gwybodaeth sy’n rhesymol hygyrch i’r ymgeisydd dim ond am fod yr wybodaeth ar gael gan yr awdurdod cyhoeddus ei hun ar gais, heblaw bod y wybodaeth ar gael yn unol â chynllun cyhoeddi’r awdurdod ac mae unrhyw daliad sydd angen yn cael ei nodi yn y cynllun, neu wedi ei bennu yn unol ag ef.

## Yn ogystal â’r wybodaeth uchod, yr wyf wedi cynnwys hyperddolen (isod) a allai fod o ddefnydd ichi. Mae’r hyperddolen yn eich tywys i gopi o Gofnod Penderfyniad a gwblhawyd gan SCHTh Dyfed-Powys mewn perthynas â phenderfyniad CHTh i weithredu Dewis 1 (h.y. ar gyfer y cwynion hynny a gofnodir o dan Atodlen 3 Deddf Diwygio’r Heddlu 2002, mae SCHTh yn gyfrifol am yr Adolygiadau Cwyn) a sut y byddai hynny’n cael ei weithredu’n ymarferol:

## <http://www.dyfedpowys-pcc.org.uk/media/9384/c-users-65038-desktop-dll174-sancus-solutions-decision-log-welsh.pdf>

## 